Detský beh zdravia Hankovce – 4. ročník

„V zdravom tele, zdraví duch.“ Už tradične, po dobrých minuloročných skúsenostiach sme sa rozhodli bez váhania zorganizovať v Hankovciach 4. ročník Detského behu zdravia. Aj týmto spôsobom chceme podporovať u našich detí zdravie a radosť z pohybu. Pritom pestovať u nich pevné vôľové vlastnosti, naučiť ich súťažiť, aj prehrávať, ale vedieť si vychutnať tiež dobrý pocit z víťazstva a tešiť sa zo zaslúženej odmeny. V tomto roku 1. júna na sviatok MDD nás bolo zase viac. Prizvali sme žiakov zo ZŠ Lukavica, ZŠ Nižná Voľa, ZŠ Harhaj a deti MŠ Harhaj, ktorí sa pridali k našim žiakom ZŠ a deťom MŠ. Počasie nám prialo a tak sa ulicami Hankoviec prebehlo a spolu 82 malých bežcov v rôznych vekových kategóriách. Súťažiaci vynaložili dostatočné úsilie aj taktiku k dosiahnutiu čo najlepších výsledkov. Odmenou za snahu a skvelé výkony boli krásne medaily, diplomy a sladké občerstvenie, ktorými ochotne prispeli hlavní sponzori: OÚ Lukavica, OÚ Nižná Voľa, OÚ Harhaj a OÚ Hankovce. Ďakujeme za podporu a pomoc pri skvelej akcii a tešíme sa znova o rok.

 Mgr. Ľudmila Marková